የኮሮና ቫይረስ የተገኘባቸው ሰዎች 116 ደረሱ
አዲስ አበባ፦ ባለፉት 24 ሰዓታት የላቦራቶሪ ምርመራ ከተደረገላቸው 1073 ሰዎች መካከል 2 ሰዎች የኮሮናቫይረስ እንደተገኘባቸው የጤና ሚኒስቴር ገለጸ። በበሽታው የተያዙ ሰዎች አጠቃላይ ቁጥር 116 ደርሷል። የጤና ሚኒስትሯ ዶክተር ሊያ ታደሰ ትናንት እንዳስታወቁት፣ የኮሮናቫይረስ ከተገኘባቸው መካከል አንዱ ኢትዮጵያውያዊ ሲሆን ሌላኛው ደግሞ የአሜሪካ ዜግነት ያለው ትውልደ ኢትዮጵያውያዊ ነው። በጠቅላላው ኢትዮጵያ ውስጥ በኮሮናቫይረስ የተያዙ ሰዎች ቁጥርም 116 መድረሱን ገልጸዋል። በቫይረሱ የተያዘው ኢትዮጵያ በአፋር ክልል ገዋኔ አካባቢ ነዋሪ ሲሆን በቫይረሱ የተያዘበት አግባብ እየተጣራ መሆኑን ጠቁመዋል። እንደ አገር 90 በኮሮናቫይረስ የተያዙ ግለሰቦች የህክምና ክትትል እየተደረገላቸው ሲሆን በጽኑ ሕክምና ክፍል ውስጥ ታማሚ እንደሌለም ዶክተር ሊያ ገልጸዋል። እስከአሁንም ለ9771 ሰዎች የላቦራቶሪ ምርመራ መደረጉንም አስታውቀዋል።አዲስ ዘመን ሚያዝያ 15/2012በጋዜጣውሪፖርተር